**** 

**Invitation / Notice of Race**

til

**begge afdelinger af**

**DBO/DS/DIF**

**Danmarksmesterskaber 2025**

**IFCA-slalom (finne og foil)**

Afd. 1: Solrød Surfklub

23-24. august 2025

Afd 2: Vejle Windsurf & SUP Klub

30-31. august 2025

**Hermed inviteres til begge afdelinger af**

**DBO/DS/DIF Danmarksmesterskaber 2025 i IFCA-slalom for**

**både finne- og foildisciplinen. Disciplinerne sejles hver for sig (ikke samtidig) under begge afdelinger, og der er derfor mulighed for at deltage i begge discipliner.**

# REGLER

## Stævnet sejles efter Nordisk og Dansk Sejlunions forskrifter.

## Desuden gælder følgende

### [DBO Danish Championship Rules IFCA 2025 (DBO-CR IFCA)](https://www.dropbox.com/scl/fi/26h7rn1mymyfofk7rto69/DBO-Championship-Rules-for-IFCA-2025-END-1.docx?rlkey=v5qbz14opqokz43jhx7xddl24&st=58zv0l56&dl=0) og [IFCA Slalom Championship Rules](https://www.ifcaclass.com/wp-content/uploads/2025/01/SLALOM-CHAMPIONSHIPRULES-2025.pdf),

### Sejladsbestemmelserne (SI), se pkt. 2 nedenfor,

### World Sailings kapsejladsregler for windsurfing, se [Windsurfing Slalom Racing Rules 2025-2028](https://d7qh6ksdplczd.cloudfront.net/sailing/wp-content/uploads/2022/02/26024126/DR21-06-Windsurfing-Slalom-Racing-Rules-2025-2028.pdf), og

### [DBO Equipment Rules for IFCA Slalom Fin and Foil 2025 (DBO-ER-IFCA](https://view.officeapps.live.com/op/view.aspx?src=https%3A%2F%2Fdbo.dk%2Fwp-content%2Fuploads%2F2025%2F03%2FDBO-Equipment-Rules-for-IFCA-Slalom-Fin-and-Foil-2025-DBO-E.docx&wdOrigin=BROWSELINK)) og [IFCA Class Rules](https://d7qh6ksdplczd.cloudfront.net/sailing/wp-content/uploads/2023/05/05091152/IFCA_CR_2025-04April-01-1.pdf).

## Herunder gælder følgende.

### Discipliner: Under alle DM-afdelingerne sejles der både finne- og foil discipliner. Disciplinerne sejles hver for sig og ikke samtidig, og der er derfor også mulighed for at deltage i begge discipliner.

### Vindgrænser: Der er en nedre vindgrænse på 8 knob i middelvind og vindhuller må ikke være under 7 knob. Mellem 8 og 11 knob sejles altid foil downwind-slalom. Over 22 knob sejles altid finne downwind-slalom. Mellem 11-22 knob er valget af disciplinen et skøn, som tages under hensyn til øvrige omstændigheder, såsom antallet af elimineringer, der allerede er sejlet i de forskellige discipliner i det pågældende stævne (og evt. tidligere stævner), osv. Det er besluttet, at der hver dag til hvert stævne - såfremt vindmæssigt muligt - skal sejles både finne og foil. Pkt. er en ændring af IFCA Slalom Championship Rules pkt. 9.

### Der sejles elimineringer, fordelt på passende antal runder med heats med ca. 6-10 deltagere i hvert heat, jf. WSRR Appendix A og Addenda 1 and 2. Pointgivning sker efter WSRR Appendix A med visse modifikationer.

### Udstyr: Alt udstyr, der tages på vandet med henblik på at deltage under et konkret heat overholde DBO's udstyrsregler, som ses på DBO's hjemmeside: <https://dbo.dk/foil-kurs-slalom/>. Det vil bl.a. sige at kun foilboards kan deltage i foil-disciplinen, og kun finne-boards kan deltage i finne-disciplinen. Manglende overholdelse vil resultere i diskvalifikation. Udstyrsreglerne er forholdsvis brede, så udstyr bør ikke være en hindring for deltagelse.

# SEJLADSBESTEMMELSERne

## Sejladsbestemmelserne vil være tilgængelige på tilmeldingssiden senest dagen før stævnet.

# KOMMUNIKATION

## Den officielle opslagstavle vil være på **whatsapp**. Link vil blive delt på DBOs side og tilmeldingssiderne. Ændring til Sejladsbestemmelserne eller NoR eller meddelelser til deltagerne kan også ske via **whatsapp**. Deltagerne skal derfor følge whatsapp gruppen.

## Mundtlig information kan i særlige tilfælde gives af dommeren eller banelederen. Mundtlig information vil blive givet enten ved det fartøj, der håndterer information om eliminering/heats eller ved startfartøjet (kan være samme fartøj), ledsaget af signalflag "L". Den sædvanlige frist for ændringer af Sejladsbestemmelserne gælder ikke for mundtlige ændringer, dog skal alle deltagere have en rimelig chance for at modtage beskeden. Mundtlige ændringer af Sejladsbestemmelser vil blive bekræftet på den officielle opslagstavle, som er WhatsApp-gruppen så hurtigt som muligt.

## Ændringer i den overordnede tidsplan vil blive offentliggjort senest kl. 21.00 dagen før den træder i kraft.

## Når et bræt kapsejler, må det hverken udsende eller modtage tale- og datasignaler, som ikke er tilgængelige for alle sejlere, undtagen i nødsituationer.

# DELTAGELSE OG TILMELDING

## Stævnet er åbent for følgende klasser, som defineret i Sejladsbestemmelserne: IFCA Slalom, både finne- og foildisciplinen. Disciplinerne sejles hver for sig, og man kan deltage i begge discipliner.

## Sejlere, som opfylder betingelserne for at deltage, kan tilmelde sig stævnerne (1. DM runde og 2. DM runde).

## **Tilmeldingsfristen for begge stævner er den 1. august 2025**.

## For at være tilmeldt, må en deltager have gennemført alle krav i tilmeldingen og have betalt.

## For sen tilmelding eller betaling accepteres som udgangspunkt ikke, men kan ekstraordinært tillades efter aftale med DBO og mod betaling af et ekstra gebyr DKK 500,- oveni deltagergebyret.

## Der gælder i øvrigt følgende begrænsninger i retten til at deltage: Deltagere bosat i Danmark eller med dansk sejlnummer skal være medlem af DBO samt en sejlklub under DS. Udenlandske deltagere skal opfylde tilsvarende i deres hjemland.

# Deltagergebyr

## Deltagergebyret for et stævne udgør DKK 300 for alle.

## Beløbet skal indbetales senest ved tilmelding online.

# REKLAME

## Deltagere kan blive pålagt at føre reklamer valgt og udleveret af den organiserende myndighed på sejl og udleveret lycra.

# TIDSPLAN

## Registrering:

### Alle sejlere, der er tilmeldt og har betalt, skal registreres ved sejlerens egen fysiske henvendelse på stævne-kontoret på stævnepladsen mellem kl. 8:00-9:30 på stævnets 1. dag.

## Forventet konkurrence-program:

|  |  |  |  |
| --- | --- | --- | --- |
| Dag og tidsrum  | Antal sejladser for både foil og finne  | Udgangspunktet  | Bemærkninger  |
| Lørdag, med 1. varselssignal kl. 11. Der kan sejles til solnedgang.  Skippermøde som udgangspunkt kl. 10.  | Totalt maksimalt 5 elimineringer, undtagen for de divisioner, der sejler i et samlet fleet uden elimineringer, som maksimalt må sejle 10.  | Mellem 8-11 knob sejles altid foil downwind-slalom. Over 22 knob sejles altid finne downwind-slalom. Mellem 11-22 knob er valget af disciplinen et skøn, som tages under hensyn til øvrige omstændigheder, såsom antallet af elimineringer, der allerede er sejlet i de forskellige discipliner i det pågældende stævne/dag (og evt. tidligere stævner), vejrudsigten for morgendagen, osv. Det er besluttet, at der hver dag til hvert stævne - såfremt vindmæssigt muligt - skal sejles både finne og foil.  | Det tilstræbes, at DM-touren har en ligelig fordeling af elimineringer i finnedisciplinen og i foildisciplinen.  |
| Søndag, med 1. varselssignal kl. 10.  Seneste varselssignal til 1. heat i en eliminering må ikke ske efter kl. 16.  Skippermøde som udgangspunkt kl. 09.00.  | Totalt maksimalt 5 elimineringer, undtagen for de divisioner, der sejler i et samlet fleet uden elimineringer, som maksimalt må sejle 10.  |  Mellem 8-11 knob sejles altid foil downwind-slalom. Over 22 knob sejles altid finne downwind-slalom. Mellem 11-22 knob er valget af disciplinen et skøn, som tages under hensyn til øvrige omstændigheder, såsom antallet af elimineringer, der allerede er sejlet i de forskellige discipliner i det pågældende stævne/dag (og evt. tidligere stævner), vejrudsigten for morgendagen, osv. Det er besluttet, at der hver dag til hvert stævne - såfremt vindmæssigt muligt - skal sejles både finne og foil.  | Det tilstræbes, at DM-touren har en ligelig fordeling af elimineringer i finnedisciplinen og i foildisciplinen.  |

# INSPEKTION

## Der kan forekomme inspektion af udstyr m.v. Herunder skal også hjelm, redningsvest og dokumentation for ansvarsforsikring samt medlemskab af DBO og DS-klub skal kunne fremvises.

# STED

## **Stævnets første afdeling** gennemføres fra Solrød Strand Windsurfing, medmindre andet meddeles deltagerne. Solrød Strand Windsurfing, Østre Strandvej 26, 2680 Solrød. Præcis banebeliggenhed oplyses på skippermødet.

## **Stævnets anden afdeling** gennemføres fra Vejle Windsurf & SUP klub, Dampskibsvejen, Bredballe, 7120 Vejle Øst, medmindre andet meddeles deltagerne. Der gøres opmærksom på, at det vil være muligt at ændre lokationen til andet nærliggende spot, herunder f.eks. Sellerup Strand, Rosenvold… Præcis banebeliggenhed oplyses på skippermødet.

# BANERNE

##  Der sejles på en downwind slalombane, som defineret i Sejladsbestemmelserne eller på baneskitsen offentliggjort på den officielle opslagstavle på WhatsApp-gruppen. Banerne er beliggende som beskrevet under pkt. 9.

# POINTGIVNING

## Mindst én gennemført (fuld) eliminering kræves for at udgøre pointgivende resultat til stævnet og (ikke Fun-sejlads) DM.

# LEDSAGEBÅDE

## Ledsagebåde med støttepersoner til deltagerne, skal holde sig på en afstand af minimum 200 meter til kapsejladsområdet, og må ikke være i kontakt med kapsejlende brædder. De skal i øvrigt altid holde minimum 75 meter afstand til alle brædder, de ikke støtter, og ledsagebåde, der sejler mere end 5 knob skal holde mindst 150 m afstand.

# TILRIGNING

## Udstyr skal tilrigges på de anviste pladser.

# ANSVARSFRASKRIVelse

##  **Deltagerne deltager i stævnet fuldstændig på deres egen risiko.** Den arrangerende myndighed påtager sig ikke noget ansvar for materielskade, personskade eller dødsfald, der opstår som følge af eller før, under eller efter stævnet.

# SIKKERHED

## Det gælder fra sejleren forlader land og indtil han eller hun returnerer til land: Alle deltagere skal være iført hjelm og personligt opdriftsmiddel, undtagen når der kortvarigt skiftes eller rettes på beklædning eller personligt udstyr. Våddragter og tørdragter anses ikke for personlige opdriftsmidler.

# FORSIKRING

## Hver deltagende sejler skal være omfattet af en gyldig tredjeparts ansvarsforsikring med en minimumsdækning på 750.000 DKK pr. hændelse eller tilsvarende i anden valuta.

## Arrangøren påtager sig intet ansvar i forbindelse med skader forvoldt af de deltagende sejlere.

# PRÆMIER/titler

## Det enkelte stævne / DM-runde

### Der uddeles præmier for stævnets

#### IFCA-foil slalom resultat og for

#### IFCA-finne slalom resultatet.

### Præmier gives som udgangspunkt i følgende divisioner: U17, U19, Senior, Damer, Master, Grand Master. Der kan gives i yderligere eller færre divisioner, hvis deltagerantallet tilsiger det.

## DM-touren (begge stævner)

### Der uddeles følgende titler

#### DM (DIF) for det kombinerede resultat af Senior IFCA-foil slalom og IFCA-finne slalom;

#### DM (DS) for det kombinerede resultat af U19 IFCA-foil slalom og IFCA-finne slalom;

#### DM (DBO) IFCA-foil slalom i følgende divisioner: U17, U19, Senior, Damer, Master, Grand Master. Der kan gives i yderligere eller færre divisioner, hvis deltagerantallet tilsiger det.

#### DM (DBO) IFCA-finne slalom i følgende divisioner: U17, U19, Senior, Damer, Master, Grand Master. Der kan gives i yderligere eller færre divisioner, hvis deltagerantallet tilsiger det.

# YDERLIGERE INFORMATION

## Arrangørerne skal følge gældende regler, restriktioner og retningslinjer i relation til stævnets afholdelse. Dette kan have indflydelse på afviklingen af stævnet såvel på land som til vands og derfor skal program og indbydelsen tages med forbehold herfor.

## Yderligere information om stævnet kan fås på https://dbo.dk/foil-kurs-slalom eller ved henvendelse til tine@dbo.dk.

## Stævneleder og baneleder:

### **Solrød:** Steen Buck: surfer@nivaabaadelaug.dk, Baneleder: Henrik Paulsen h@paulsen.mail.dk, Protestkomité: DS (online).

### **Vejle:** Martin Jespersen: spe730@gmail.com, Baneleder: Jens Peter Jensen: jenspeter.j@gmail.com, Protestkomité: DS (online).

# Praktisk information

## **Solrød**

### Forplejning

Ingen

### Overnatning

[ ]

## **Vejle**

### Forplejning

Ingen

### Overnatning

[ ] .